# data[].attributes.body
U uvodnom dijelu radionice učenici su komentirali njezin naslov iznoseći svoje razmišljanje o naslovnoj tvrdnji te navodeći primjere iz života koji ju potkrjepljuju.

U središnjem dijelu radionice učenici su, podijeljeni u skupine, dramatizirali situaciju u kojoj su prekršena potrošačka prava, osmislili kako bi ostvarili svoja prava te izveli scensku igru. Potom su razgovarali s ostalim učenicima o tome kako su postupili, a  voditeljica je  komentirala jesu li iskoristili svoja prava i koja su to prava.

U završnom su dijelu radionice učenici odabrali skupinu koja je najuspješnije odradila zaadatak te su ispunili listić za vrednovaanje radionice.

# data[].attributes.attachment_caption
EKOPROJEKTNI DAN - radionica u 1. B razredu 

# data[].attributes.headline
Mali potrošači pametno kupuju i planet Zemlju čuvaju

# data[].attributes.subject
Mali potrošači pametno kupuju i planet Zemlju čuvaju

# data[].attributes.body
Učenici 1. B razreda sudjelovali su na EKO projektnom danu u radionici ,,Mali potrošači pametno kupuju i planet Zemlju čuvaju''.

# data[].attributes.body
U uvodnom dijelu radionice učenici su riješili križaljku u digitalnom alatu LearningApps i otkrili pojam potrošač. Pojasnili smo pojam i zaključili da svaki potrošač ima svoja prava.

Učenici su zatim bili podijeljeni u grupe, svaka grupa je dobila nekoliko računa iz različitih trgovina. Pronalazili su naziv trgovine, cijenu, naznaku za povrat robe i rok za povrat. Zaključili su kako svaki kupac treba dobiti račun i da je račun važno čuvati ako bude potrebe za povratom ili reklamacijom kupljenog proizvoda.

# data[].attributes.body
Radionica je provedena kroz više interaktivnih aktivnosti s ciljem upoznavanja učenika s osnovnim pravima i odgovornostima potrošača. U uvodnom dijelu provedena je aktivnost „Potrošački semafor“, tijekom koje su učenici procjenjivali točnost različitih tvrdnji o potrošačkim pravima te kretanjem u prostoru pokazivali svoje odgovore. Aktivnost je potaknula raspravu i provjeru njihovih prethodnih znanja.

# data[].attributes.body
Radionica je osmišljena kao slijed zadataka u kojima učenici postupno otkrivaju kako njihovi svakodnevni izbori - njihova prava - utječu na planet Zemlju.

# data[].attributes.body
Učenici su popunili anketu s 10 jednostavnih pitanja koja propitkuju navike u njihovim obiteljima, a vezane su uz temu.

# data[].attributes.headline
ZEMLJA PODRIJETLA NAMIRNICA U LOKALNIM PRODAVAONICAMA

# data[].attributes.subject
ZEMLJA PODRIJETLA NAMIRNICA U LOKALNIM PRODAVAONICAMA

# data[].attributes.body
Učenici su na svojoj maloj karti svijeta označili namirnice koje koriste - odakle znaju biti uvezene i pakirane za naše dućane.

Spoznali su načine prijevoza, načine uzgoja i branja obzirom na udaljenost s koje proizvod ponekad dolazi.

# data[].attributes.body
Tijekom mjeseci odvijale su se projektne predradnje koje su dobile završnicu na projektnom danu 9. ožujka kroz 32 organizirane tematske radionice.

# data[].attributes.headline
RAZVRSTAVANJE  VOĆA I POVRĆA  PO GODIŠNJIM DOBIMA 

# data[].attributes.subject
RAZVRSTAVANJE  VOĆA I POVRĆA  PO GODIŠNJIM DOBIMA 

# data[].attributes.body
Učenici su cijeli niz slika voća i povrća razvrstavali prema svom mišljenju na godišnja doba.

Iako su u anketi odgovorili da znaju kada koje voće i povrće dozrijeva i kada je sezona branja, ipak se pokazalo drugačije pri razvrstavanju.

# data[].attributes.headline
IZRADA ZAJEDNIČKOG  RAZREDNOG KALENDARA SEZONSKIH NAMIRNICA

# data[].attributes.subject
IZRADA ZAJEDNIČKOG  RAZREDNOG KALENDARA SEZONSKIH NAMIRNICA

# data[].attributes.headline
IZRADA OSOBNOG KALENDARA SEZONSKIH NAMIRNICA  

# data[].attributes.subject
IZRADA OSOBNOG KALENDARA SEZONSKIH NAMIRNICA  

# data[].attributes.body
U središnjem dijelu radionice učenici su kroz igru uloga sa scenarijima (kupac, prodavač/webshop, savjetnik potrošača i promatrač) analizirali konkretne situacije vezane uz kupnju, reklamacije i online trgovinu. Nakon izvedbi scenarija zajednički su raspravljali o odgovornosti sudionika i mogućim rješenjima potrošačkih problema.

# data[].attributes.body
Radionica je završila Kahoot kvizom, kojim su učenici na zabavan i dinamičan način ponovili ključne pojmove i pravila vezana uz odgovornu i informiranu kupnju. Aktivnosti su potaknule aktivno sudjelovanje učenika te razvijanje kritičkog promišljanja o potrošačkim navikama.

# data[].attributes.body
Učenici su se u prvom dijelu radionice upoznali s problematikom brze mode i pogubnim utjecajem tekstilne industrije na okoliš.

Budući da iglu, konac i dugmad svi imaju u svojim domovima, prišiti dugme ili zakrpu zaista može svatko. U tome su se okušali i polaznici radionice. Nakon početnih poteškoća, uradili su prve jednostavne bodove.

Kao odgovorni potrošači, birat će kvalitetnu odjeću od prirodnih materijala, a sada će znati i sami uraditi najjednostavnije krojačke popravke.

# data[].attributes.body
Učenici 2.B razreda sudjelovali su u Eko projektu: Prava potrošača / odgovornost za planet Zemlju.

Pogledali su prezentaciju "Više cvijeća, manje smeća" i edukativni crtani film "Misli na sutra".

Razgovarali su o očuvanju planete Zemlje, o tome kako svaki pojedinac može pridonijeti zaštiti našeg planeta: razvrstavanjem otpada, pravilnim odlaganjem smeća, izbjegavanjem plastičnih vrećica i ambalaža kako bismo zaštitili morski i životinjski svijet. Zaključili su da se djeca i odrasli trebaju uključiti u aktivnosti zaštite prirode.

Izradili su plakat s eko porukama.

Učenici su se i likovno izrazili oslikavajući staklenke motivima iz prirode te su svoje radove izložili u učionici.

# data[].attributes.body
Učenici oslikavaju staklenke motivima iz prirode.

# data[].attributes.body
Učenici izlažu svoje oslikane staklenke.

# data[].attributes.body
Plakat s eko porukama.

# data[].attributes.body
Učenici su kroz zanimljive i interaktivne aktivnosti učili o odgovornoj potrošnji i utjecaju modne industrije na okoliš. Ispunili su kratki modni upitnik, sudjelovali u igri „Pametni kupac“ te istraživali „tamnu stranu ormara“ i problem prekomjerne kupnje odjeće. U aktivnosti „Eko detektivi“ analizirali su stvarne komade odjeće i proučavali njihove materijale i etikete. Na kraju su u grupama sudjelovali u modnom izazovu „Od starog do stilskog“, gdje su osmislili kreativna rješenja za ponovno korištenje stare odjeće. Radionica je učenike potaknula na razmišljanje o tome kako pametnim odabirom i brigom o odjeći mogu pridonijeti očuvanju okoliša.

# data[].attributes.headline
PROJEKTNI DAN 1.A RAZREDA- MALI ČUVARI PLANETA

# data[].attributes.subject
PROJEKTNI DAN 1.A RAZREDA- MALI ČUVARI PLANETA

# data[].attributes.body
Učenici 1.A razreda zajedno s učiteljicom sudjelovali su u Eko projektu. Cilj radionice je interaktivno učenje kroz igru i praktične primjere koji povezuju kupovinu s očuvanjem prirode. Učiteljica je u uvodnom dijelu razgovarala s učenicima o tome kako postajemo potrošači (kupnja užine, igračaka).

Upoznali su pojam "prava na ispravan proizvod". Ako se igračka pokvari odmah, imamo je pravo zamijeniti. Učenici su u grupama istraživali ambalažu različitih proizvoda. Cilj je pronaći i nacrtati simbole za recikliranje i EU Ecolabel (cvijet). Naučili su da je to "osobna iskaznica" proizvoda koja čuva prirodu. Umjesto bacanja, djeca su donijela igračku, knjigu koje treba "izliječiti". Učili smo o odgovornosti- najzeleniji proizvod je onaj koji već posjedujemo. Zatim smo igrali igru uloga (trgovina). Na policama su proizvodi s previše plastike i lokalni proizvodi bez ambalaže. Djeca su birala i objašnjavala zašto je lokalna jabuka "sretnija" od one u plastici. Učenici su crtali i pisali obećanja: Gasit ću svjetlo, popravit ću, neću baciti, tražit ću račun...Razredna povelja se izložila u učionici.

# data[].attributes.body
U prvom dijelu radionice učenici su se, kroz kratke prezentacije i spontani razgovor, prisjetili kako i koliko ljudi mogu doprinijeti napretku ili pak ugroziti stvoreni svijet.

Zaključili su da i oni, svojim malim svakodnevnim aktivnostima, mogu pridonijeti zaštiti i očuvanju prirode.

U drugom dijelu radionice, učenici su promišljali što će raditi a što izbjegavati da bi sačuvali i unaprijedili ovaj naš prekrasni svijet. Svoje odluke su ispisali na zelene i crvene papiriće te ih zalijepili na "Semafor dobrih odluka".

Budući da smo pričali i o energiji koju nam daje vjetar, izradili smo male vjetrenjače da nas podsjete kako ćemo "puhati u pravom smjeru" da bi mogli uživati u svemu što imamo te sačuvati i ostaviti ljepotu i onima koji će doći poslije nas.

# data[].attributes.body
Učenici su se u prvom dijelu radionice upoznali s pojmom i obilježjima reklame te kako istu prepoznati u različitim medijima. Uočili su kako reklame često privlače potrošače bez obzira na točnost informacija te im zbog navedenog razloga treba kritički pristupiti. Isto je potkrijepljeno podjelom na grupu prodavača i potrošača gdje je svaka strana iznosila svoja odgovarajuća prava i argumente. Zatim je zadatak bio osmisliti reklamu koja će zaokupiti pažnju promatrača. Budući da je tema bila i odgovornost za planet Zemlju, trebali su u grupi osmisliti uvjerljivu reklamu za recikliranje papira.

U drugom dijelu radionice učenici su,uz pomoć voditeljice radionice,radili kućni recikliranje papira. Pojedinci su se zainteresirali te odlučili u svojim domovima ponoviti postupak kojim mogu dobiti izvrsne podloge za originalne čestitke ili pisma.

# data[].attributes.attachment_caption
LIKOVNI RADOVI O PRAVIMA POTROŠAČA I PAMETNOJ KUPOVINI KOJOM ČUVAMO PLANET ZEMLJU

# data[].attributes.body
Učenici su u grupama dobili različite zadatke u obliku malih dijaloga. U dijalozima su otkrivali potrošačka prava (čuvanje računa, pravo na povrat i reklamaciju) i pravila za pametnu kupnju kojom čuvamo planet Zemlju ( uporaba platnenih vrećica umjesto plastičnih, izbjegavanje plastične ambalaže prilikom kupovine voća u trgovini i popravljanje igračaka ili lijepljenje pokidane slikovnice umjesto odbacivanje i kupovanja novih).

Zaključili smo kako svaki potrošač ima svoja prava, ali ima i odgovornost - pametno kupovati i brinuti o očuvanja planeta Zemlje.

Svaki učenik je zadatak svoje grupe prikazao crtežom.

# data[].attributes.body
Učenici 2.A razreda sudjelovali su u Eko projektu - Prava potrošača/ Odgovornost za planet Zemlju. Nakon što su pogledali prezentaciju „Štednjom do očuvanja planeta“  te razgovora o navedenoj temi, izrađivali su umne mape kojima su prikazali kako sve možemo štedjeti i time očuvati naš planet. Naučili su da štednjom novca, energije i resursa smanjujemo pritisak na prirodu i čuvamo okoliš. Na kraju su zaključili kako manjom potrošnjom proizvodimo manje otpada i time manje zagađujemo prirodu.

# data[].attributes.attachment_caption
IZLOŽBA LIKOVNIH RADOVA I PODJELA DIPLOMA

# data[].attributes.headline
NAUČILI SMO KAKO PAMETNO KUPOVATI I PLANET ZEMLJU ČUVATI!

# data[].attributes.subject
NAUČILI SMO KAKO PAMETNO KUPOVATI I PLANET ZEMLJU ČUVATI!

# data[].attributes.headline
RADIONICA SUPERPOTROŠAČI SPAŠAVAJU ZEMLJU - IGRA ULOGA 

# data[].attributes.subject
RADIONICA SUPERPOTROŠAČI SPAŠAVAJU ZEMLJU - IGRA ULOGA 

# data[].attributes.body
Učenici su sudjelovali u nekoliko aktivnosti kroz koje su se susreli s pojmom potrošač i upoznali osnovna prava potrošača, promišljali su kako svojim odabirom i kupovnim navikama utječu na okoliš te na kraju zaključili kako uz prava koja su nam zajamčena imamo i odgovornost brinuti za planet Zemlju - naš jedini dom.

Nakon uvodnog razgovora o svakodnevnim situacijama kupovine, učenici su saznali ključna prava potrošača. Analizirali su stvarne deklaracije s proizvoda, čitali sastojke, datume isteka, alergene i nutritivne vrijednosti.

U parovima su za opisanu situaciju u kojoj bi se potrošač mogao naći osmislili rješenje problema i predstavili ga kroz igru uloga.

# data[].attributes.body
U drugom dijelu radionice učenici su postali svjesniji kako kupnjom stvaraju otpad i tako zagađuju planet Zemlju. Zaključili su kako je kupnju dobro planirati da bi se izbjegla kupovina nepotrebnih stvari, razmišljali kako neki proizvod upotrijebiti više puta i prisjetili se koliko je važno pravilno odvajati otpad.

Pogledali su edukativni video Planeta plastike i zagađenja u kojem se naglasak stavlja na problem zagađenja oceana i prirode plastikom te na utjecaj tih zagađenja na sva živa bića te potiče na promjenu u ponašanju.

# data[].attributes.headline
DEBATA: PLASTIČNA ILI STAKLENA (VIŠEKRATNA) BOCA?

# data[].attributes.subject
DEBATA: PLASTIČNA ILI STAKLENA (VIŠEKRATNA) BOCA?

# data[].attributes.body
Upoznali su se s pojmom debate te s pravilima ponašanja i komunikacije tijekom debate. Jedna skupina učenika zastupala je tvrdnju kako su plastične boce bolji odabir, dok je druga skupina prednost davala odabiru staklenih (višekratnih) boca. Aktivno su sudjelovali u debati i argumentirano zastupali svoje stavove.

# data[].attributes.body
Posljednja aktivnost radionice bila je izrada plakata kojim su učenici pokazali što su naučili tijekom radionice. Cilj je bio potaknuti druge da se odgovorno ponašaju i brinu za svoj planet.

# data[].attributes.attachment_caption
IZLOŽBA LIKOVNIH RADOVA I PODJELA DIPLOMA

# data[].attributes.headline
NAUČILI SMO KAKO PAMETNO KUPOVATI I PLANET ZEMLJU ČUVATI!

# data[].attributes.subject
NAUČILI SMO KAKO PAMETNO KUPOVATI I PLANET ZEMLJU ČUVATI!

# data[].attributes.body
Učenici su napravili izložbu likovnih radova na školskoj ploči, a onda su ponosno pozirali pred pločom s dodijeljenim diplomama za uspješno i aktivno sudjelovanje u eko projektnom danu.

# data[].attributes.body
Učenici 1. b produženog boravka obilježili su ovogodišnji Projektni dan različitim aktivnostima. Učenici su pogledali kratki video o recikliranju („Tri R“) i naučili što znače tri strelice u znaku recikliranja. Također, naučili su na koje načine možemo smanjiti količinu otpada, ponovno koristiti otpad i reciklirati otpad u spremnike. Upoznali su se s određenim pravima potrošača poput prava i odgovornosti za zdrav okoliš te smo zajedno proučili oznake sigurnosti na kutijama društvenih igara.

# data[].attributes.body
Učenici su odigrali različite eko igre izmjenjujući se u skupinama. Učenici su tako igru „UNO“ odigrali na novi način pomoću kockice. Za motoričke igre iskoristili smo različiti kartonski otpad, drvene žličice i plastične čašice, a za igru „Tajni predmet“ iskoristi smo kartonsku kutiju. Učenici su se zabavili i na kraju sami ponudili ideje kako neke igre mogu odigrati na novi način, a od pojedinih otpadnih materijala napraviti nove igre.

# data[].attributes.body
U prvom dijelu radionice učenici su se upoznali s pojmom potrošač i s pravima koja imaju kao potrošači.

Kroz igru Detektivi u trgovini učenici su tražili deklaracije i rok trajanja na određenim proizvodima.

Igrali smo igru uloga - reklamacija - kako na ljubazan način zatražiti zamjenu proizvoda ili povrat novca.

U drugom dijelu radionice raspravljali smo kupujemo li sve što nam se svidi ili samo ono što nam treba. Zaključili smo da nepromišljenom kupnjom kupujemo previše nepotrebnih stvari koje često postaju otpad koji se treba odgovorno odvajati.

Izrađivali smo plakate o naučenom:

Prava potrošača - jedna grupa

Životni put jedne plastične boce - druga grupa

# data[].attributes.body
Radionica je započela razgovorom s učenicima o skromnosti, potrošnji i brizi za prirodu. Učenici su iznosili svoja razmišljanja o tome kako svakodnevne navike mogu utjecati na okoliš. Nakon toga je održana kratka prezentacija o životu sv. Franje Asiškoga, s posebnim naglaskom na njegovu ljubav prema prirodi i svim stvorenjima.

# data[].attributes.body
U nastavku su učenici analizirali „Pjesmu stvorova“ sv. Franje Asiškoga te razgovarali o porukama koje ona prenosi. Posebno se istaknula zahvalnost za darove prirode i svijest o Zemlji kao zajedničkom domu svih ljudi.

# data[].attributes.body
U drugom dijelu radionice učenici su razgovarali o odgovornoj i neodgovornoj potrošnji te su kroz grupni rad izrađivali plakat o sv. Franji Asiškom i njegovoj poruci brige za stvorenje. Kao završnu aktivnost učenici su bojali kamenčiće motivima iz prirode inspiriranima „Pjesmom stvorova“.

# data[].attributes.body
Radionica je bila kreativna i poticajna, a učenici su aktivno sudjelovali u razgovoru i zadanim aktivnostima.

# data[].attributes.body
Cilj radionice Do you care what you wear? bio je razgovarati o društvenom i ekološkom utjecaju modne industrije te podići svijest o ekološki odgovornom pristupu modi.

Učenici su razgovarali o modi kao načinu izražavanja osobnosti, modnoj industriji i razlici između trenda i stila, o utjecaju brze mode na okoliš i zdravlje te održivoj modi kao alternativi brzoj. Razgovor je vođen na temelju kraćih video zapisa. Učenici su mogli preispitati i svoje stavove i potrošačke navike.

Također su rješavali različite vrste zadataka u aplikacijama LearningApps i Wordwall kako bi usvijili idiome i fraze na engleskom jeziku vezane za temu mode.

# data[].attributes.body
VESELI DUĆAN

Učenici su dobili zadatak da improviziraju svoj dućan. Donijeli su ambalažu prehrambenih proizvoda, koje su razvrstavali na police, odvajajući zdrave i nezdrave namirnice.

Osmislili su i dekorirali police, proizvode i kartonske vrećice i odredili cijene proizvodima.

Na kraju su za svoj dućan smislili ime i reklamu.

Kroz ovu radionicu su učenici učili kako biti odgovoran potrošač i član društva.

# data[].attributes.body
Radionica je započela upoznavanjem učenika s pojmom potrošača, pri čemu su učenici aktivno sudjelovali iznoseći vlastite primjere iz svakodnevnog života i prepoznajući na koje su sve načine i sami potrošači. Time su razvijali svijest o svojoj ulozi u društvu te povezivali teorijski pojam s osobnim iskustvom. U nastavku smo obradili osnovna prava potrošača. Kroz interaktivnu aktivnost učenici su izvlačili papiriće s opisanim situacijama u kojima dolazi do kršenja određenih potrošačkih prava. Njihov je zadatak bio prepoznati koje je pravo prekršeno te objasniti kako bi postupili u takvoj situaciji. Poseban naglasak stavljen je na važnost poznavanja potrošačkih prava kako bi učenici u budućnosti mogli odgovorno i samostalno djelovati.

Učenici su zatim, radeći u paru, sudjelovali u igri uloga. Svaki je par dobio zadanu situaciju koju su morali odglumiti, pri čemu su preuzimali uloge kupca i prodavača. Ova aktivnost omogućila je učenicima da kroz iskustveno učenje prodube razumijevanje obrađenih sadržaja te razvijaju komunikacijske i socijalne vještine.

Drugi dio radionice bio je usmjeren na zaštitu okoliša. Kroz razgovor smo osvijestili važnost očuvanja planeta Zemlje, načine na koje ljudi pridonose njegovu onečišćenju te odgovorno ponašanje prema prirodi. Učenici su se upoznali s pojmom razvrstavanja otpada te su kroz praktičnu aktivnost razvrstavali otpad u odgovarajuće spremnike. Također su to radili i pomoću aktivnosti „bacam/ponovo koristim“, čime su dodatno razvijali svijest o važnosti ponovne uporabe i smanjenja otpada.

Nadalje, razgovarali smo o utjecaju ljudskog djelovanja na okoliš te pogledali prigodan edukativni video koji je prikazao konkretne načine očuvanja planeta, ali i posljedice neodgovornog ponašanja. Učenici su potom sudjelovali u aktivnosti prepoznavanja poželjnih i nepoželjnih ponašanja za okoliš, podižući ruke i argumentirajući svoje odgovore.

Za završni dio radionice učenici su izrađivali eko-plakate koristeći reciklirani papir. Izrezivali su oblike iz starih novina, koristili flomastere te osmišljavali kreativne i poticajne slogane o odgovornosti prema Zemlji. Ova aktivnost povezala je kreativno izražavanje s usvojenim sadržajem te potaknula učenike na osobni doprinos očuvanju okoliša.

# data[].attributes.body
U prvom dijelu prezentacije učenici su kroz kratku prezentaciju upoznati s pojmom potrošač, kupac, račun, reklame, reklamacije. Uočili su kako nas reklame često privuku bez obzira koliko su točne informacije na određenim proizvodima koji se reklamiraju. Uvidjeli su kako pretjeranom kupovinom utječemo na okoliš te i na naš planet Zemlju. Upoznali su također i prava potrošača, za neka od tih prava nisu ni znali. Također, učenici su upoznati s datumima obilježavanja zadane teme radionice.

Nakon toga slijedio je drugi dio radionice koji je učenicima prikazan na Mentimeteru. Jedan dio se sastojao od kviza ponavljanja, a nakon toga je uslijedio zadatak sličan igri uloga. Učenici su dobili određene situacije u svakodnevnom životu koje se događaju potrošačima, a njihov zadatak je bio snaći se u toj situaciji, kako zatražiti reklamaciju, u kojim slučajevima nije potrebna dodatna kupnja te situacije u kojima se neki proizvod može upotrijebiti više puta.

Završni dio sata je prilagođen temi. S obzirom da želimo smanjiti količinu otpada te se odgovorno ponašati prema našoj planeti učenici su dobili zadatak kroz digitalni letak upoznati i ostale s pravima potrošača.

# data[].attributes.body
Nazvali smo radionicu: Izradi promotivni video ili stop animaciju.

Slikama i razgovorom učenicima je pokazano onečišćenje u okolišu. Postavili smo pitanja kako mi možemo utjecati svojim ponašanjem na smanjenje otpada. Treba li nam baš sve što kupimo, hoćemo li sljedeći put razmisliti. Spomenuli smo i načine kako čuvamo vodu koju pijemo te koliki ljudi u svijetu nemaju vodu i doživljavaju svaku kap kao dragocjenost.

# data[].attributes.body
Radionica je provedena kroz više interaktivnih aktivnosti. U prvom dijelu, učenici su upoznati s pojmom otpada, vrstama otpada i načinom na koji mogu doprinijeti smanjenju. Cilj projekta je bio istražiti koliko otpada (papir, plastika i biootpad) nastaje u školi tijekom jednog dana ili jednog tjedna te potaknuti učenike na pravilno razvrstavanje otpada i očuvanje okoliša. Učenici su na temelju prikupljenih podataka izračunali količinu otpada koje škola proizvede.

# data[].attributes.attachment_caption
Pomozimo planetu... Učenici su nakon uvoda izradili strip kojim su prikazali deset najvažnijih savjeta lista The Independent on Sunday za pomoć smanjivanju gomile hrane koja trune u vašoj kanti za smeće. 1. Ako mislite da ne možete sve pojesti, kupite manje hrane: manja pakiranja, povrće na komad umjesto prevelikih pakiranja – i nastojte se ne povoditi za ponudama „kupiš jedan, dobiješ jedan besplatno“. 2. Budite maštoviti s ostacima hrane: polovica pečenog pileta može se iskoristiti u mesnoj piti, kao nadjev sendviča ili osnova za salatu. 3. Neka povrće ne trune u kutku hladnjaka: čak i od povrća koje više nije svježe možete prirediti ukusnu juhu, složenac. 4. Nemojte kupovati svježe povrće ako znate da u nekoliko idućih dana nećete objedovati kod kuće. 5. Nemojte u restoranima naručivati prekomjernu hranu; ako to već učinite, zamolite da vam višak spakiraju pa ga ponesite kući. 6. Pri odlučivanju koju hranu baciti u otpad, rukovodite se zdravim razumom umjesto slijepim pridržavanjem rokova upotrebe otisnutih na pakiranju. 7. Sprijateljite se sa svojim zamrzivačem: priredite vlastite zamrznute obroke od ostataka sinoćnjeg obroka ili viška kupljene hrane. 8. Iskoristite višak voća pripremom pudinga ili frapea. 9. Povrće stavite u nove plastične vrećice da bi u hladnjaku duže ostalo svježe. 10. Nastojte kupovati češće tako da kupujete ono što vam je trenutno potrebno umjesto da idete u velike kupovine.

# data[].attributes.body
Učenicima se kroz različite aktivnosti nastojala približiti važnost promišljenog i odgovornog kupovanja.

Na početku radionice razgovarali smo o vlastitim iskustvima kupovine.

Nakon toga, učenici su sudjelovali u escape roomu, gdje su kroz različita pitanja trebali doći do koda koji je bio potreban za izlaz.

Idući korak bio je odrediti istinitost tvrdnji vezanih za kupovinu.

U završnom dijelu radionice učenici su radili u skupinama na različitim životnim scenarijima vezanim uz kupovinu. Njihov zadatak bio je analizirati situaciju i predložiti najbolje rješenje.

Cilj radionice bio je shvatiti kako biti pametan potrošač i tako doprinijeti očuvanju Zemlje.

# data[].attributes.body
Na radionici koju smo imali u školi bilo je jako zanimljivo i poučno, a bavili smo se temama koje su važne za svakodnevni život, ali i za naš planet. Doznali smo nove informacije i počeli drugačije razmišljati o svojim navikama.

Na početku radionice razgovarali smo o tome što znamo o pravima potrošača. Svatko je iznio svoje mišljenje i primjere iz života. Naučili smo da kao kupci imamo prava, kao što su pravo na ispravan proizvod, pravo na reklamaciju i povrat novca te pravo na točne informacije o proizvodu. Shvatili smo da je važno čuvati račune i ne bojati se tražiti svoja prava ako nešto nije u redu. Također smo zaključili da mnogi ljudi, pa i mi djeca, često nisu dovoljno upoznati s tim pravima.

Nakon toga smo razmišljali o tome koju bismo naviku mogli promijeniti da pomognemo planetu. Možemo manje koristiti plastiku, posebno plastične boce, i više koristiti višekratne boce za vodu. Neki učenici su rekli da će gasiti svjetla kad izlaze iz prostorije, dok su drugi odlučili manje bacati hranu. Bilo je zanimljivo čuti različite ideje i shvatiti da i male promjene mogu puno značiti.

# data[].attributes.body
Gledali smo isječke filmova „Skriveni trošak održavanja trenda“ i „Životni put jedne majice“. Filmovi su nam pokazali kako brza moda i stalno kupovanje nove odjeće negativno utječu na okoliš. Vidjeli smo koliko se resursa troši i koliko otpada nastaje. To nas je potaknulo da razmislimo trebamo li baš svaku novu majicu ili možemo nositi ono što već imamo.

# data[].attributes.body
Jedan od najzabavnijih dijelova radionice bio je izrada „Kocke odluka“ od kartona. Svaka strana kocke imala je neko pitanje ili nacrtanu situaciju, na primjer: „Što ćeš učiniti ako vidiš pokvaren proizvod?“ ili „Hoćeš li kupiti nešto što ti ne treba samo zato što je na sniženju?“. Kocke smo ukrasili i bili smo jako kreativni.

Nakon izrade, igrali smo igru s kockom. Bacili bismo kocku i morali objasniti što bismo napravili u situaciji koja se pojavi. To je bilo jako zabavno, ali i poučno jer smo kroz igru učili kako donositi odgovorne odluke. Ponekad smo imali različita mišljenja, pa smo raspravljali i objašnjavali svoje odgovore.

# data[].attributes.body
Zatim smo rješavali zanimljive matematičke probleme povezane s ovom temom. Na primjer, računali smo koliko novca možemo uštedjeti ako kupujemo pametno i ne trošimo na stvari koje nam ne trebaju, uspoređivali smo cijene proizvoda na sniženju i računali stvarni popust.

Na kraju smo odigrali Kahoot kviz o pravima potrošača i odgovornosti za planet Zemlju. Bilo je napeto i svi smo se trudili odgovoriti točno i što brže. Kviz nam je pomogao da ponovimo sve što smo naučili, a ujedno je bio i jako zabavan.

Aktivno smo sudjelovali i učili kroz igru, razgovor i razmišljanje. Naučili smo da kao potrošači imamo prava, ali i odgovornost prema okolišu.

Svatko od nas može doprinijeti očuvanju planeta ako promijeni neke svoje navike!

Pripremila: Miranda Jovanović

# data[].attributes.body
Učenici su upoznati sa sadržajem deklaracije,odnosno sa onim što svaka deklaracija mora obavezno sadržavati. Da bi znali isčitavati deklaraciju naučili su koje su to referentne vrijednosti za svaku stavku koja je navedena. Naučili su izračunati postotak dnevnog unosa svake stavke. Koliko se pratili predavanje provjerili smo sa nekoliko kviz pitanja. Na kraju smo pogledali jedan dokumentarni film vezan za ovu tematiku.

# data[].attributes.body
Radionica na temu „Mali potrošači – veliki čuvari Zemlje“ provedena je u 2. razredu u produženom boravku u sklopu Projektnog dana na temu Prava potrošača – odgovornost za planet Zemlju.

Cilj radionice bio je upoznati učenike s pojmom potrošača te razvijati svijest o odgovornom ponašanju prema okolišu kroz svakodnevne odluke i navike.

Tijekom radionice učenici su sudjelovali u različitim aktivnostima: razgovoru o pojmu potrošača, rješavanju nastavnog listića, te raspravi u kojoj su kroz rad u skupinama iznosili argumente za i protiv određenih situacija vezanih uz potrošnju. Poseban naglasak stavljen je na razlikovanje potreba i želja te na utjecaj potrošnje na okoliš.

Kroz raspravu su razvijali vještine argumentiranja, kritičkog razmišljanja i suradnje. Većina učenika uspješno je prepoznala primjere odgovornog i neodgovornog ponašanja potrošača.

Na kraju radionice učenici su osmislili vlastita pravila kako biti odgovoran potrošač te su istaknuli važnost brige za okoliš u svakodnevnom životu.

Zaključno, radionica je uspješno ostvarila postavljene ciljeve te pridonijela razvoju svijesti učenika o važnosti odgovorne potrošnje.

# data[].attributes.body
Učenici su sudjelovali u istraživačkoj radionici pod nazivom Planet pod pritiskom, kroz koju su aktivno istraživali utjecaj svakodnevnih tvari i procesa na okoliš.

Radionica je bila organizirana kroz 8 eksperimentalnih stanica, pri čemu su učenici radili u manjim grupama i rotirali se svakih 10 minuta. Na svakoj stanici učenici su samostalno izvodili pokuse, bilježili opažanja i donosili zaključke.

# data[].attributes.body
Učenici su kroz praktičan rad istražili:

kiselost i lužnatost proizvoda iz svakodnevnog života

kemijske reakcije i nastajanje plinova

filtraciju onečišćene vode

razlike između prirodnih i sintetičkih vlakana

problem onečišćenja vode uljem

kretanje vode kroz biljke

propusnost različitih vrsta tla

mogućnost dobivanja plastike iz prirodnih materijala

# data[].attributes.body
Radionica je bila osmišljena kao istraživačko učenje, gdje su učenici:

samostalno izvodili pokuse

radili u timovima

raspravljali o rezultatima

povezivali pokuse sa stvarnim problemima okoliša

Poseban naglasak bio je na aktivnom učenju.

# data[].attributes.body
Učenici su prepoznali razlike u kiselosti i lužnatosti svakodnevnih proizvoda te ih povezali s njihovim utjecajem na vodeni okoliš

Prepoznali su da se onečišćenja iz vode ne mogu u potpunosti ukloniti jednostavnim postupcima poput filtracije

Uočili su razlike između prirodnih i sintetičkih materijala te njihovo različito ponašanje u okolišu

Zaključili su da se određene tvari, poput ulja, teško uklanjaju iz vode i mogu dugotrajno zagađivati okoliš

Promatrali su kretanje vode kroz biljku i povezali ga s važnosti kvalitete vode u prirodi

Uočili su razlike u propusnosti tla i njegovoj ulozi u zadržavanju ili propuštanju nečistoća

Prepoznali su mogućnost dobivanja materijala iz prirodnih tvari kao alternativu sintetičkim materijalima

Razvijali su vještine opažanja, uspoređivanja i donošenja zaključaka na temelju eksperimentalnog rada

# data[].attributes.body
U prvom dijelu radionice učenici su upoznati s monetizacijom društvenih mreža i benefitima koji eventualno iz toga proizlaze za one koji sadržaj dijele, ali i učincima na one koji taj isti sadržaj konzumiraju. Kao nastavnika i moderatora, kroz interakciju su me uputili u njihov pogled na svijet u kojem se oni prihvatljivo snalaze, prenoseći mi visok stupanj informiranosti u otkrivanju sadržaja koji ih zanimaju, a neki od njih doista su vrijedni pažnje. Upitnik koji su ispunili samo je formalizirao zaključke do kojih se došlo u dijaloškom međudjelovanju.

Osim što su sposobni kvalitetno pronaći sadržaj koji ih zanima, svjesni su i više ili manje skrivenih poruka i radnji kojima su pritom izloženi. Nakon što smo osvijestili ono što smo već imali u potenciji, bili smo spremni postati oni koji će pokušat prodati proizvod po izboru, ali na jasan i neskriven način.

Kako bismo ih ohrabrili u nečemu što im je novo ili barem drugačije u odnosu na njihove uobičajene uloge, svakome pojedinačno omogućena je tema po izboru. Mladi utjecajnici pričali su o videoigrama, glazbenim instrumentima, sportovima koje treniraju te su pritom publiku, u ovom slučaju ostatak svoje grupe, nastojali držati zaokupljenom.

Na znak „prodaja“ priču su prekidali i prezentirali jedan od mnogih proizvoda koji su im bili ponuđeni. To su radili bez pripreme i odradili vrlo dobro. Tako je, primjerice, sredstvo za čišćenje stakala predstavljeno kao proizvod koji je bivša supruga koristila nakon što ga je dobila na dar, jer su je oduševljavala kristalno čista stakla. Gospodin suprug, u ovom slučaju naš dvanaestogodišnjak, bio je taj koji je svoju izabranicu učinio sretnom kupnjom vrhunskog proizvoda.

Na pitanje koje se nametalo — zašto brak nije opstao — dobili smo spreman odgovor da naprosto nisu bili jedno za drugo, ali ako smo mi pronašli ljubav svog života i još k tome uveli baš to sredstvo u svoje kućanstvo, onda nam je uzrečica „dok nas smrt ne rastavi“ ne samo bliska nego i itekako naša. Frosch je bio surogat, štaka kojom su se jedno vrijeme pomagali u nečemu što bi se i prije završilo da nije bilo sjaja istoga.

Genijalnost koja otklanja strah da mladi ljudi, kao potrošači ili barem konzumenti, nisu sposobni prepoznati nešto — makar i skriveno. Ja bih kupio taj proizvod, a Vi? Ako smo ga sposobni na ovaj način prodati, onda smo sposobni i shvatiti što nam se nudi.

# data[].attributes.body
U prvom dijelu radionice učenici su kroz “ Igru trgovine” spoznali svoja potrošačka prava. Osvijestili su potrebu uzimanja računa i vježbali reklamaciju oštećenih proizvoda te onih kojima je istekao rok trajanja.

Također, učenici su spoznali da prilikom kupnje različitih zapakiranih proizvoda stvaramo velike količine otpada te njegovim pravilnim zbrinjavanjem pokazujemo odgovornost za zdrav okoliš.

# data[].attributes.body
U drugom dijelu radionice učenici su od odbačenog papirnatog otpada izrađivali slagalice.